**Ուրագամի Գիոկուդո** (ճապ.՝ 浦上玉堂, うらかみぎょくどう, 1745[…], Օկայամա - հոկտեմբերի 10, 1820(1820-10-10), Կիոտո, Ճապոնիա), Էդո դարաշրջանի ճապոնացի մշակութային գործիչ, նկարիչ, երաժիշտ և պոետ։ «Նան գա» ոճի ներկայացուցիչ։ Իրական անունն է՝ **Ուրագամի Կոցիհու** (浦上考弼): Ուներ հետևյալ մականունները՝ Բոկուսաի (穆斎), Գիոկուդո (玉堂):

Հակիրճ տեղեկություններ
----------------------

Ուրագամի Գիոկուդոն ծնվել է 1745 թվականին՝ Կամոգատա հանում, սամուրայի ընտանիքում։ Յոթ տարեկանում կորցրել է հորը և դարձել Ուրագամի տոհմի գլխավորը, որը ծառայում էր Իկեդե Մասակի թագավորին։ Գիոկուդոն կյանքի առաջին կեսն անցկացրել է բյուրոկրատական հիերարխիական աստիճանները բարձրանալով։ Այդ ճանապարհին նրա ամենաբարձր ձեռքբերումը «օ մեցուկե»-ի գլխավոր տեսուչի պաշտոնն էր։

43 տարեկանում հեռացվել է այդ պաշտոնից և տեղափոխվել ֆորմալ պաշտոնի, որը նրան ավելի շատ ազատ ժամանակ էր տալիս։ Նա մեկնում է Էդո քաղաք, որտեղ սկսում է ուսումնասիրել չժուսիանական հոսքի նեոկոնֆուցիականություն։ Սակայն, շուտով Գիոկուդոն փոխում է իր ուսուցչին և անցնում յանմինական հոսքի հումանիզմի ու ճապոնական դասականության ուսումնասիմանը։ Այդ ժամանակ նա տարվում է յոթնալար «կոտո» երաժշտական գործիքի նվագմամբ և դարձավ Տակիե Ռանկեիի աշակերտը։

1770-ական թվականների վերջին Գիոկուդոն ծանոթություններ է ձեռք բերում այդ շրջանի հայտնի ճապոնացի մշակութային գործիչների հետ և սկսում է նկարել ու գրել բանաստեղծություններ։ 1794 թվականին նա առանց Կամոգգատի հանի ղեկավարի թույլտվության մեկնում է ճամփորդության, այդպիսով ցույց տալով իր բողոքը՝ Կանսեի ռեֆորմի ու յանմինության արգելման դեմ։ Գիոկուդոն կյանքի մնացյալ մասն անցկացրել է Ճապոնիայով ճամփորդելով, «կոտո» նվագելով ու նկարներ նկարելով։ Ծերությունը անցկացրել է Կիոտոյում, որտեղ էլ մահացավ 1820 թվականի հոկտեմբերի 10-ին։

Արևելյան ամպերի ձյունը։ Ճապոնիայի ազգային հարստությունը
Գիոկուդոն չուներ նկարչի համապատասխան կրթություն ու ինքնուրույն է սովորել նկարել։ Նկարչի աշխատանքներից հայտնի են այն նկարները, որոնք արվել են, երբ 60-70 տարեկան էր։ Այդ շրջանում նա մշակել էր ստվերային բնանկարների սեփական ոճը։ Նրա ամենահայտնի աշխատանքը համարվում է «Արևելյան ամպերի ձյունը» բնանկարը և աշնանային «Ոսկեգույն լեռներ» բնանկարը։ Գիոկուդոն նաև թողել է արժեքավոր բանաստեղծական և երաժշտական ժառանգություն։

Ծանոթագրություններ
------------------

1. 1 2  *Swartz A.* Open Library — 2007.
2. 1 2  Benezit Dictionary of Artists — OUP, 2006. — ISBN 978-0-19-977378-7
3. 1 2 3 4  Encyclopædia Britannica
4. 1 2  Union List of Artist Names — 2018.
5. ↑  ճապ.՝ 東雲篩雪図, とううんしせつず.
6. ↑  ճապ.՝ 山紅於染図, さんこうおせんず.

Աղբյուրներ և գրականություն
--------------------------

* Рубель В. А. Японская цивилизация: традиционное общество и государственность. — К. : «Аквилон-Пресс», 1997. — 256 с. — ISBN 966-7209-05-9.

Արտաքին հղումներ
----------------

* (ճապոներեն) Ուրագամի Գիոկուդոյի հակիրճ կենսագրությունը Արխիվացված 2016-09-19 Wayback Machine
* (ճապոներեն) Ուրագամի Գիոկուդո։ Կոտո և նկարներ
* Մարդ։ Ուրագամի Գիոկուդոյի երգը

|  |
| --- |
| 
  **Արվեստ**
 |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ուրագամի Գիոկուդո» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրիտանիկա · Universalis |
|  |
| 

|  Չափորոշչային վերահսկողություն |
| --- |
|  |
| CiNii: DA05283740 · GND: 119068478 · ISNI: 0000000082841233 · LCCN: n81061771 · NDL: 00272443 · NTA: 074145746 · NUKAT: n2016009770 · SUDOC: 112672280 · VIAF: 417149106004268490125 · ULAN: 500121073 · WorldCat VIAF: 417149106004268490125 |

 |

 |